পাথরখাদানে ধস নেমে মৃত্যু হল ৫ জনের!

ওয়েব ডেস্ক : মর্মান্তিক দুর্ঘটনা বীরভূমের (Birbhum) নলহাটিতে (Nalhati)। পাথরখাদানে ধস নেমে মৃত্যু হল ৫ জনের। ঘটননায় আরও ৪ জন আহত হয়েছেন বলে খবর। জানা যাচ্ছে, ইতিমধ্যে মৃত দেহ ও আহতদের উদ্ধার করে নিয়ে যাওয়া হয়েছে হাসপাতালে। এই ঘটনায় আতঙ্ক ছড়িয়েছে এলাকায়। কীভাবে এই দুর্ঘটনা ঘটল তা নিয়ে ইতিমধ্যে তদন্ত শুরু করেছে পুলিশ।

জানা গিয়েছে, শুক্রবার নলহাটির (Nalhati) বাহাদুর পুরের পাথর খাদানে চলছিল পাথর কাটার কাজ। এদিন দুপুরে কাজ করার সময় ধসে পড়ে খাদানের মাটি। এর জেরে চাপা পড়ে যান সেখানে কাজ করা শ্রমিকরা। এই ঘটনায় গোটা এলাকায় আতঙ্ক ছড়িয়ে পড়ে। এর পরে নলহাটি পুলিশের কাছে এই খবর দেওয়া হয়। তার পরেই ঘটনাস্থলে বিশাল পুলিশবাহিনী হাজির হন।

আরও খবর : উত্তরবঙ্গে মুখ্যমন্ত্রীর সফর শেষে তালা পড়ল তিনটি চা বাগানে

সূত্রের খবর, খাদানে ধসের কারণে পাঁচ জনের মৃত্যু হয়েছে। আহত হয়েছেন আরও চার জন। তবে এই মৃতের সংখ্যা আরও বাড়তে পারে বলে আশঙ্কা করা হচ্ছে। ঘটনায় আহতদের নিয়ে যাওয়া হয়েছে রামপুর মেডিক্যাল কলেজ ও হাসপাতালে। তাঁদের মধ্যে বেশ কয়েকজনের অবস্থা আশঙ্কাজনক বলে জানা যাচ্ছে। তবে কি খাদানের মধ্যে আরও শ্রমিক ধসে চাপা পড়েছেন? তা নিয়ে প্রশ্ন উঠছে। এ নিয়ে ইতিমধ্যে ওই পাথর খাদানে মাটি সরানোর কাজ শুরু করেছে পুলিশ।

জানা যাচ্ছে, প্রবল বৃষ্টির কারণে নলহাটির বেশিরভাগ খাদানগুলিতে জল জমেছিল। সেই কারণে মাটি নরম হয়ে পড়েছিল বলে খবর। শুক্রবার বাহাদুর পুরের ওই খাদানেই কাজে নেমেছিলেন শ্রমিকরা। তবে কাজ চলার সময় শ্রমিকদের উপর ধসে পড়ে মাটি। প্রশ্ন উঠছে, কতজন শ্রমিক ওই সময় খাদানে কাজ করছিলেন? আর তারা কি নিরাপত্তাকবচ নিয়ে কাজে গিয়েছিলেন? পুলিশ ইতিমধ্যে এই ঘটনার তদন্ত শুরু করেছে। এমনকি পাথরখাদানের মালিককেও জিজ্ঞাসাবাদ করা হতে পারে বলে খবর।

দেখুন অন্য খবর :